b'\n_START_ARTICLE_\nDanPilot\n_START_PARAGRAPH_\nDanPilot er det statlige loseri i Danmark, og er en selvstendig enhet under Erhvervs- og V\xc3\xa6kstministeriet, hvor S\xc3\xb8fartsstyrelsen er den tilsynsf\xc3\xb8rende myndighet._NEWLINE_Bestemmelsene omkring los i danske farvann er regulert via lovgivning._NEWLINE_DanPilot ivaretar den statlige losvirksomhet i danske farvann fra enhver destinasjon i Danmark til alle havner i \xc3\x98stersj\xc3\xb8en. De danske farvann er noen av verdens mest trafikkerte og samtidig passasjen til og fra \xc3\x98stersj\xc3\xb8en. Hvert \xc3\xa5r trafikkeres ruten av tusenvis av store skip med farlig gods blant annet fra de store russiske oljeterminalene._NEWLINE_DanPilots fl\xc3\xa5te omfatter 33 losb\xc3\xa5ter, som s\xc3\xb8rger for \xc3\xa5 transportere loser fra de 22 losstasjoner til kundenes skip._NEWLINE_DanPilot omdannes i l\xc3\xb8pet av 2013 til en selvstendig offentlig virksomhet med eget styre._NEWLINE_Den n\xc3\xa5v\xc3\xa6rende organisasjon ble etablert den 1. januar 2007, og er resultatet av en sammensl\xc3\xa5ing mellom de tidligere lokale loserier i Danmark.'